:

**Zápisnica z prípravných trhových konzultácií**

v súlade s§25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení a neskorších predpisov ( ďalej len „ZVO“ )

Pôdohospodárska platobná agentúra ako verejný obstarávateľ podľa § 7 ods. 1 písm. a) zákona o verejnom obstarávaní uskutočnil v termíne **13.2. – 15.2.2024** prípravné trhové konzultácie k plánovanému verejnému obstarávaniu na predmet zákazky: " **Dodanie ortorektifikovaných družicových snímok pre výkon kontroly metódou diaľkového prieskumu zeme (DPZ)".**

Verejný obstarávateľ vykonal prípravné trhové konzultácie (ďalej len PTK) s oslovenými záujemcami, ktorí súhlasili s účasťou na prípravných trhových konzultáciách. Verejný obstarávateľ za účelom PTK oslovil hospodárske subjekty, ktoré sa zaoberajú predmetom zákazky s cieľom stanoviť objektívne a nediskriminačné parametre a požiadavky na predmet zákazky a taktiež stanoviť ďalšie relevantné skutočnosti plánovaného verejného obstarávania tak, aby boli dodržané princípy verejného obstarávania.

Zároveň boli dané hospodárske subjekty v prvom kroku oslovené za účelom vypracovania cenovej ponuky kvôli stanoveniu predpokladanej hodnoty zákazky. Pri vypracovávaní PHZ vyplynuli doplňujúce otázky a preto sa verejný obstarávateľ rozhodol pristúpiť pred samotným verejným obstarávaním k prípravným trhovým konzultáciám, aby následne ním vyhlásená zákazka zabezpečila dodanie služby a tovaru v ním požadovanej kvalite a samotný priebeh zákazky bol plynulý bez zbytočných žiadostí o vysvetľovanie súťažných podkladov.

1.**Predmet plánovanej zákazky**

Predmetom plánovanej zákazky je zber údajov využitím družicových snímačov, spracovanie ortorektifikovaných družicových snímok vrátane ich kontroly presnosti, ktoré by boli využité na zabezpečenie výkonu kontroly špecifikovaných území. Územia sú špecifikované na základe náhodného výberu zo žiadateľov alebo výstupom z rizikovej analýzy. Sumárna výmera všetkých kontrolovaných území je 1 600 km2 za každý rok jednotnej žiadosti. Kontrolované územie bude rozdelené do 5tich samostatných lokalít, ktorých hranice budú dodané objednávateľom vo vektorovom formáte. Minimálna veľkosť územia je 10x10km.

Cieľom je zabezpečiť ortorektifikované družicové snímky:

- Družicové snímky s vysokým rozlíšením (1,5 m – 3 m) – 2 x 1 600km2 / rok

- Družicové snímky s veľmi vysokým rozlíšením (do 0,5 m) – 1 x 1 600 km2/ rok

- Spracovanie snímok – 4 800 km2 /rok

Bližšie technické požiadavky podľa Prílohy č.2 – Technická špecifikácia predmetu PTK

**2**. **Zameranie a cieľ obstarávania**

Účelom prípravných trhových konzultácií a predbežného zapojenia záujemcov bolo:

* príprava a informovanie potenciálnych záujemcov o plánovanom postupe verejného obstarávania na vyššie uvedený predmet zákazky,
* overenie reálnosti, objektívnosti a primeranosti požiadaviek na plnenie predmetu budúcej zákazky,
* stanoviť objektívne a nediskriminačné parametre a požiadavky na predmet budúcej zákazky;
* získanie spätnej väzby od hospodárskych subjektov – potenciálnych záujemcov, ktorí sa zúčastnili prípravných trhových konzultácií a v prípade „relevantnosti“ jej zapracovanie

**3. Účel zverejnenia zápisnice**

Verejný obstarávateľ zverejňuje tento zápis s ohľadom na zachovanie princípov verejného obstarávania podľa § 10 ods. 2 zákona o verejnom obstarávaní, najmä princípu rovnakého zaobchádzania s hospodárskymi subjektmi a princípu nediskriminácie hospodárskych subjektov. Tento súhrnný zápis z trhových konzultácií a jeho zverejnenie predstavuje jedno z prijatých opatrení na zachovanie čestnej hospodárskej súťaže podľa ustanovenia § 25 ods. 3 zákona o verejnom obstarávaní.

Účelom tohto súhrnného zápisu je informovať všetky hospodárske subjekty, schopné zabezpečiť dodanie predmetu budúcej zákazky, o informáciách, ktoré boli diskutované v rámci zrealizovaných PTK.

Verejný obstarávateľ týmto oznamuje, že v stanovenom termíne prebehli PTK s tromi relevantnými subjektami, jedno formou osobného stretnutia na adrese sídla verejného obstarávateľa a dve stretnutia online cez platformu MS Teams. Tieto subjekty nebude verejný obstarávateľ identifikovať ani uvádzať informácie, ktoré by mohli ovplyvniť alebo zmariť budúcu čestnú hospodársku súťaž.

**Zoznam hospodárskych subjektov, ktorým bola odoslaná pozvánka na účasť v PTK a súvisiace informácie**

|  |  |  |  |
| --- | --- | --- | --- |
| P.č. | Identifikácia vyzvaného subjektu | Dátum a spôsob odoslania pozvánky na účasť v PTK | Dátum a spôsob doručenia odpovede na pozvánku k PTK |
| 1 | Konkrétny hospodársky subjekt  Slovenská republika | Dňa 9.2.2024 o 11:00 hod písomná pozvánka zaslaná elektronicky prostredníctvom MS Outlook | Dňa 9.2.2024 o 11:00 hod potvrdenie pozvánky elektronicky prostredníctvom MS Outlook |
| 2 | Konkrétny hospodársky subjekt  Slovenská republika | Dňa 9.2.2024 o 12:46 hod písomná pozvánka zaslaná elektronicky prostredníctvom MS Outlook | Dňa 10.2.2024 o 21:34 hod potvrdenie pozvánky elektronicky prostredníctvom MS Outlook |
| 3 | Konkrétny hospodársky subjekt  Slovenská republika | Dňa 9.2.2024 o 13:21 hod písomná pozvánka zaslaná elektronicky prostredníctvom MS Outlook | Dňa 9.2.2024 o 14:22 hod potvrdenie pozvánky elektronicky prostredníctvom MS Outlook |

P. č. znamená poradové číslo, ktoré pridelil verejný obstarávateľ hospodárskemu subjektu v tom chronologickom poradí, v akom boli jednotlivé pozvánky zaslané hospodárskym subjektom.

V rámci PTK sa samostatne s každým hospodárskym subjektom prerokovali nasledovné oblasti plnenia predmetu zákazky, t.j. otázky z „Dotazníka k PTK“, ktorý im bol zaslaný v pozvánke na stretnutie spolu s „Formulárom účastníka PTK“ a technickou špecifikáciou predmetu zákazky. Všetky spomínané dokumenty sú prílohami tejto zápisnice z PTK.

**Sumarizácia odpovedí hospodárskych subjektov z Dotazníka k PTK, ktorí boli oslovení na účasť v PTK a potvrdili svoj záujem:**

|  |  |  |  |
| --- | --- | --- | --- |
| Položená konkrétna otázka verejného obstarávateľa  z Dotazníka k PTK | **Identifikácia hospodárskych subjektov, ktoré boli oslovené na účasť v PTK** | | |
| Účastník PTK č.1 | Účastník PTK č.2 | Účastník PTK č.3 |
| Konkrétny hospodársky subjekt  Slovenská republika | Konkrétny hospodársky subjekt  Slovenská republika | Konkrétny hospodársky subjekt  Slovenská republika |
| Otázka.1:  Mal by hospodársky subjekt záujem zúčastniť sa plánovaného verejného obstarávania na daný predmet zákazky? | ÁNO | ÁNO | ÁNO |
| Otázka č.2:  Považuje hospodársky subjekt Opis predmetu zákazky za dostatočný a zrozumiteľný? | Čiastočne | ÁNO | ÁNO |
| Otázka č.3:  Má hospodársky subjekt ďalšie, doplňujúce otázky k predmetu zákazky? Ak áno, aké? | Áno ohľadne záujmového územia | ÁNO  Pár doplňujúcich otázok k predmetu zákazky | NIE |
| Otázka č.4:  Má hospodársky subjekt ďalšie, doplňujúce pripomienky k predmetu zákazky? Ak áno, aké? | V prípade viac ročného kontraktu je potrebné špecifikovať kedy najskôr budú k dispozícii záujmové územia | NIE | NIE |
| Otázka č.5:  Aké ďalšie typy a rozsah informácií potrebuje sprístupniť hospodársky subjekt, aby vedel pripraviť relevantnú ponuku? | Nie je potrebné nič špecifikovať | Otázky podľa bodu 3 | NIE |
| Otázka č.6:  Vedel by hospodársky subjekt plniť (poskytnúť) predmet zákazky sám, alebo by musel/preferoval využitie subdodávateľov? Ak áno, v akom rozsahu a akých? | Dodávateľmi samotných snímok sú nadnárodné spoločnosti disponujúce satelitmi na obežnej dráhe. Spoločnosť sa špecializuje na ich processing a ponúka unikátne riešenie pre manažment prístupu k satelitným snímkam | Predmet zákazky – spracovanie poskytne HS, satelitné snímky od jednotlivých prevádzkovateľov satelitov | Subdodávateľ je dodávateľ snímok , samotná ortorektifikácia bude zabezpečovaná HS |
| Otázka č.7:  Akých poskytovateľov družicových snímok má hospodársky subjekt k dispozícii? | Svetovo známy poskytovatelia – Airbus, Intermap, 21AT ....viac ako 30 poskytovateľov | Autorizovaný reseller pre spoločnosti AIRBUS DS, European Space Imaging (MAXAR), Planet Labs. a ďalšie. | Planet Labs |
| Otázka č.8:  Koľko času by potreboval hospodársky subjekt na zrealizovanie predmetu zákazky? | Pokiaľ nie sú jasné záujmové územia , tak nie je možné túto dobu presne definovať | Čas potrebný na snímkovanie VHR – 2 mesiace  HR snímky da sa aj archívne | 2 mesiace na jedno snímkovacie obdobie |
| Otázka č.9:  Aký najneskorší termín zadania okien by pol postačujúci pre hospodársky subjekt, aby dokázal zabezpečiť predmet zákazky? | Minimálne 1 mesiac  Podotkol, že požiadavka na veľmi nízku oblačnosť v jarných mesiacoch je pomerne komplikovaná | Záujmové okná by mali byť charakterizované pred samotným snímkovaním minimálne 3 dni – pre VHR, pred začatím okna čím lepšie skôr samozrejme | Mesiac vopred |
| Otázka č.10  Používal by hospodársky subjekt pri plnení predmetu zákazky archívne zábery? | ÁNO  Archívne zábery poskytuje cloudová platforma | ÁNO  Ak archívne zábery budú spĺňať parametre snímkovacie okná | ÁNO |
| Otázka č.11:  Disponuje hospodársky subjekt nejakou online platformou, ktorú by vedel verejný obstarávateľ následne využívať pre prácu s predmetom zákazky? Ak áno, akú a ak by bola možná aj praktická ukážka funkcionalít platformy. | ÁNO  NIE, ukážka bola iba z možnosti objednať snímku | ÁNO  Pri snímkach s vysokým rozlíšením je možnosť využitia platformy – prezeranie archívnych záznamov  streamovacie služby sú potom automaticky zahrnuté v záujmovom území | ÁNO |
| Otázka č.12:  Priestor pre iné skutočnosti/poznámky/doplnenia/názory hospodárskeho subjektu | Uvedené nižšie v bodoch diskusie | Uvedené nižšie v bodoch diskusie | Uvedené nižšie v bodoch diskusie |

Doplňujúce otázky HS č.2 k otázke číslo 3:

* Definícia rozlíšenie HR a VHR – rozlíšenie pri finálnom produkte alebo pri zbere dát konkrétne z družíc. – Výsledný ortorektifikovaných produkt má byť dodaný v požadovanej kvalite GSD = 3 m.
* Spracovanie ORTHO PSH – väčšina senzorov poskytuje pansharpening, ale niektoré senzory toto nerobia, ale je rovno plné rozlíšenie pri každom spektrálnom pásme. Rozlíšenie spracovania bude zachované len proces bude použitý iný.

**Iné doplňujúce otázky a pripomienky, ktoré boli predmetom diskusie:**

V nasledujúcich bodoch verejný obstarávateľ stručne uvedie, ktoré pripomienky zúčastnených hospodárskych subjektov najviac ovplyvnili súčasný stav opisu predmetu zákazky, resp. ďalšie

kroky verejného obstarávateľa. Verejný obstarávateľ má za to, že práve zverejnenie všetkých podkladov, ktoré dal k dispozícií zúčastneným subjektom v PTK a následný opis predmetu zákazky spolu s dostatočnou a primerane dlhou lehotou na predkladanie ponúk, bude najdôležitejším opatrením, ktoré zabezpečí, aby ani jeden z hospodárskych subjektov, zúčastnených i nezúčastnených nebol vo výhodnejšom, resp. naopak v nevýhodnejšom postavení**.**

1. Hlavný dôraz bol kladený na lepšiu špecifikáciu termínov snímkovania a aj lokalizáciu území, kvôli možnosti presného zadania požiadavky na zabezpečenie snímok od subdodávateľa

*Verejný obstarávateľ je schopný zadať predbežné termíny pre snímkovacie okná, konkretizovať snímkovacie územie vopred na viac rokov žiaľ nie je možne, keďže sa jedná o územia špecifikované na základe výberu žiadateľov na kontrolu metódou diaľkového prieskumu Zeme náhodným výberom alebo z rizikovej analýzy.*

*Zároveň bolo vysvetlené, že dané lokality na snímkovanie sa každoročné menia. Sumárna výmera 1 600 km2 bude každý rok zachovaná. V rámci roka sa sníma 5 rovnakých území v 3 snímkovacích oknách. Jednotlivé plochy sú ucelené, minimálna veľkosť územia 10x10 km, skôr nížinaté lokality.*

2. Otázka ohľadne archívnych snímok bola uvedená kvôli možnosti spätnej kontroly, resp. v prípade väčšej oblačnosti je výhodnejšie mať k dispozícii viacero záberov z danej lokality

*Archívne zábery môžu byť použité len pri snímkach z vysokým rozlíšením kedy je možne práve kvôli nevyhovujúcim podmienkam použiť aj iné snímky z toho istého dňa alebo z iných dní*. *Alebo z dôvodu neskorého dodania územia pre prvé snímacie okno.*

3. Diskusia ohľadne skúsenosti s ortorektifikáciou snímok

*Pri snímkach s veľmi vysokým rozlíšením sa požaduje, aby bola zachovaná presnosť vlicovacích bodov a zabezpečená kvalitná ortorektifikácia, aby sa vyhlo zbytočnému vytváraniu odchýliek a chybovosti. Zároveň požadujeme použitie národného súradnicového systému EPSG 5514.*

4. Majú byť aj jarné a letné snímky vo veľmi vysokom rozlíšení (VHR)?

*Nie snímky sú potrebné vo vysokom rozlíšení (HR), len na vizuálne hodnotenie*, *každá lokalita má špecifické parametre hodnotenia, na každom sa hodnotí druh plodiny a ďalšie parametre sú určené podľa deklarovaných parametrov.*

5. Otázka ohľadné licencií k snímkam

*Získané snímky budú použité hlavne interne, ortorektifikované snímky s veľmi vysokým rozlíšením budú využívane interne pre kontrolu a zároveň budú publikované v rámci webového portálu PPA pre registrovaných používateľov na prezeranie.*

6. Akým spôsobom bude hodnotená súťaž respektíve ako bude nastavené verejné obstarávanie

*Verejný obstarávateľ ešte zvažuje nastavenie budúcej súťaže, veľká pravdepodobnosť že parametre budú nastavené nielen na cenu, ale aj na predchádzajúce referencie s obdobným poskytovaním služieb alebo snímok ako je predmet zákazky.*

7. Zdôvodnenie poskytovania služieb na 4-ročné obdobie

*Hlavným dôvodom verejného obstarávateľa je odbúranie každoročného obstarávania dodávateľa na rovnaký predmet zákazky a zníženie možného oneskorenia sa so snímkovaním. Doba poskytovania je v súlade s programovým obdobím.*

**4. Záver z PTK**

Prípravné trhové konzultácie boli vyhodnotené ako úspešné, splnili požadovaný účel, ktorý verejný obstarávateľ očakával. Verejný obstarávateľ na základe zistených informácií a skutočnosti, ktoré vyplynuli alebo ktoré sa vymenili počas priebehu PTK so zúčastnenými oprávnenými hospodárskymi subjektmi doplnil, aktualizoval a vyšpecifikoval opis predmetu zákazky.

Následne verejný obstarávateľ pristúpi k sumarizácii a príprave všetkých podkladov, ktoré sú nevyhnutné pre zahájenie procesu verejného obstarávania predmetu plánovanej zákazky

S obsahom zápisnice boli elektronicky oboznámení všetci účastníci konzultácií. Zápisnica je zverejnená na webovom sídle verejného obstarávateľa a aj v profile verejného obstarávateľa v dokumentoch zákazky, zriadenom na webovom sídle Úradu pre verejné obstarávanie.

V  Bratislave 29.02.2024

Za verejného obstarávateľa:

.......................................................

Mgr. Andrea Ďurechová Sokolíková

..........................................................

Mgr. Jana Ondáčková

..........................................................

Mgr. Ivana Kováčiková

...........................................................

Mgr. Ildiko Kausitz

Prílohy:

1. Technická špecifikácia predmetu zákazky DPZ

2. Dotazník otázok k PTK – formulár

3. Cenová ponuka k určeniu PHZ – formulár